
42                                                                                                                                    DR 31.10.2016                                    

 

Kadang-kadang kita marah kepada guru-guru bila anak kita tak bagus. Akan tetapi 
kita tak tengok apa maslaah yang dihadapi oleh para guru itu. Sekali lagi, saya berharap 
kepada Kementerian Pelajaran terutama di peringkat pegawai-pegawainya supaya setelah 
Menteri memberikan arahan janganlah lagi di tangguh-tangguhkan supaya isu guru duka 
lara ini akan dapat diselesaikan dengan secepat mungkin. Jadi Tuan Yang di-Pertua, Yang 
Berhormat Parit dengan ini menyokong. Terima kasih. 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Kota Raja.  

 

12.55 tgh. 

 Dr. Siti Mariah binti Mahmud [Kota Raja]: Terima kasih Tuan Yang di-Pertua. 
Saya mengucapkan terima kasih kerana memberikan peluang kepada saya untuk berucap 
mengenai bajet kali ini. Tuan Yang di-Pertua, Yang Amat Berhormat Perdana Menteri ada 
menyebut dalam ucapan beliau bahawa ekonomi negara banyak bergantung pada persepsi 
global kepada negara kita.  

Jadi, salah satu persepsi global ini adalah kleptokrasi yang banyak kali dibawa 
oleh pihak pembangkang. Jadi, untuk menyelesaikan masalah ini saya kira kalau Yang 
Amat Berhormat Perdana Menteri digantikan dengan Yang Amat Berhormat Perdana 
Menteri yang baru juga daripada BN- kerana kita masih lagi belum berpilihan raya. Maka, ini 
sudah mungkin membawa memperbaiki imej kita di negara luar.  

 Itu adalah realitinya apa yang sedang berlaku selagi tidak selesai isu ini, maka 
negara kita akan terpalit dalam jangka masa yang sangat panjang dan kita terpaksa 
menghadapinya dengan bersusah payah. Yang Amat Berhormat Perdana Menteri adalah 
seorang individu sahaja, yang memerintah adalah satu kerajaan yang terdiri daripada 
menteri-menteri Kabinet yang ramai. Takkanlah dalam ramai-ramai pemimpin daripada 
kalangan parti pemerintah tidak ada orang lain yang layak menggantikan Yang Amat 
Berhormat Perdana Menteri. Itu sahaja persoalannya.  

 Tuan Yang di-Pertua, saya ingin memasukkan dahulu satu memorandum yang 
diberikan oleh mahasiswa tentang kekhuatiran mereka tentang bajet pemotongan 
peruntukan pendidikan tinggi. Mahasiswa sebenarnya khuatir kerana dalam tempoh tiga 
tahun ini, sektor pendidikan tinggi negara telah menghadapi pemotongan sebanyak 30 
peratus dan pemotongan ini sangat dikhuatiri menjejaskan kualiti pendidikan tinggi dan 
negara lantas generasi anak muda serta mahasiswa yang akan terkesan. Melalui analisis 
yang mereka jalankan, penurunan peruntukan terhadap universiti-universiti awam seperti 
Universiti Malaya selaku di antara universiti pendidikan yang terkemuka di Malaysia telah 
mengalami penurunan bilangan pendidikan dan pembangunan sejak tahun 2014 hingga 
2016. 

 Didapati bahawa pemotongan mendadak terhadap UM sebanyak 41.73 peratus 
dan pengurangan jumlah penyelidikan dan pembangunan adalah sebanyak 72 peratus. 
Jadi, maknanya bila bajet ini turun maka turunlah penyelidikan. Ini sudah kita lihat 
kesannya. Tahun lalu sebenarnya saya pun ingat semasa Yang Amat Berhormat Perdana 
Menteri membentangkan bajet, Menteri Pendidikan bila ditanya selepas itu tentang jaminan 
bahawa pemotongan peruntukan terhadap universiti tidak akan menjejaskan universiti. 
Inilah yang dijawab pada ketika itu. Namun hakikatnya kelihatan berbeza dengan jaminan 
yang diberikan.  

Oleh itu, mahasiswa meminta supaya ada jaminan bahawa pemotongan 
peruntukan tahun ini tidak akan menjejaskan empat perkara: 

(i) tidak ada kenaikan yuran pengajian di mana-mana universiti awam; 

(ii) tiada kenaikan yuran penginapan atau caj tambahan lain-lain; 

(iii) peruntukan penyelidikan dan pembangunan universiti tidak 
dikurangkan; dan 

(iv) pembangunan dan penyelenggaraan infrastruktur universiti tidak 
terbantut.  



Kadang-kadang kita marah kepada guru-guru bila anak kita tak bagus. Akan tetapi kita tak tengok apa maslaah yang dihadapi oleh para guru itu. Sekali lagi, saya berharap kepada Kementerian Pelajaran terutama di peringkat pegawai-pegawainya supaya setelah Menteri memberikan arahan janganlah lagi di tangguh-tangguhkan supaya isu guru duka lara ini akan dapat diselesaikan dengan secepat mungkin. Jadi Tuan Yang di-Pertua, Yang Berhormat Parit dengan ini menyokong. Terima kasih. Timbalan Yang di-Pertua [Datuk Seri Dr. Ronald Kiandee]: Yang Berhormat Kota Raja. 12.55 tgh. Dr. Siti Mariah binti Mahmud [Kota Raja]: Terima kasih Tuan Yang di-Pertua. Saya mengucapkan terima kasih kerana memberikan peluang kepada saya untuk berucap mengenai bajet kali ini. Tuan Yang di-Pertua, Yang Amat Berhormat Perdana Menteri ada menyebut dalam ucapan beliau bahawa ekonomi negara banyak bergantung pada persepsi global kepada negara kita. Jadi, salah satu persepsi global ini adalah kleptokrasi yang banyak kali dibawa oleh pihak pembangkang. Jadi, untuk menyelesaikan masalah ini saya kira kalau Yang Amat Berhormat Perdana Menteri digantikan dengan Yang Amat Berhormat Perdana Menteri yang baru juga daripada BN- kerana kita masih lagi belum berpilihan raya. Maka, ini sudah mungkin membawa memperbaiki imej kita di negara luar. Itu adalah realitinya apa yang sedang berlaku selagi tidak selesai isu ini, maka negara kita akan terpalit dalam jangka masa yang sangat panjang dan kita terpaksa menghadapinya dengan bersusah payah. Yang Amat Berhormat Perdana Menteri adalah seorang individu sahaja, yang memerintah adalah satu kerajaan yang terdiri daripada menteri-menteri Kabinet yang ramai. Takkanlah dalam ramai-ramai pemimpin daripada kalangan parti pemerintah tidak ada orang lain yang layak menggantikan Yang Amat Berhormat Perdana Menteri. Itu sahaja persoalannya. Tuan Yang di-Pertua, saya ingin memasukkan dahulu satu memorandum yang diberikan oleh mahasiswa tentang kekhuatiran mereka tentang bajet pemotongan peruntukan pendidikan tinggi. Mahasiswa sebenarnya khuatir kerana dalam tempoh tiga tahun ini, sektor pendidikan tinggi negara telah menghadapi pemotongan sebanyak 30 peratus dan pemotongan ini sangat dikhuatiri menjejaskan kualiti pendidikan tinggi dan negara lantas generasi anak muda serta mahasiswa yang akan terkesan. Melalui analisis yang mereka jalankan, penurunan peruntukan terhadap universiti-universiti awam seperti Universiti Malaya selaku di antara universiti pendidikan yang terkemuka di Malaysia telah mengalami penurunan bilangan pendidikan dan pembangunan sejak tahun 2014 hingga 2016. Didapati bahawa pemotongan mendadak terhadap UM sebanyak 41.73 peratus dan pengurangan jumlah penyelidikan dan pembangunan adalah sebanyak 72 peratus. Jadi, maknanya bila bajet ini turun maka turunlah penyelidikan. Ini sudah kita lihat kesannya. Tahun lalu sebenarnya saya pun ingat semasa Yang Amat Berhormat Perdana Menteri membentangkan bajet, Menteri Pendidikan bila ditanya selepas itu tentang jaminan bahawa pemotongan peruntukan terhadap universiti tidak akan menjejaskan universiti. Inilah yang dijawab pada ketika itu. Namun hakikatnya kelihatan berbeza dengan jaminan yang diberikan. Oleh itu, mahasiswa meminta supaya ada jaminan bahawa pemotongan peruntukan tahun ini tidak akan menjejaskan empat perkara: (i) tidak ada kenaikan yuran pengajian di mana-mana universiti awam; (ii) tiada kenaikan yuran penginapan atau caj tambahan lain-lain; (iii) peruntukan penyelidikan dan pembangunan universiti tidak dikurangkan; dan (iv) pembangunan dan penyelenggaraan infrastruktur universiti tidak terbantut.